
Szemünk Fénye fűtés-és világításkorszerűsítés program bérleti díja: 842301

Az Oktatási Minisztérium „Szemünk Fénye” elnevezéssel, világítási és fűtéskorszerűsítési programot indított, a megvalósítás keretszabályait a 190/2005. (IX. 17.) Kormányrendelet (továbbiakban: Kormányrendelet) határozta meg.
A Szemünk Fénye Program központosított közbeszerzési eljárás keretében valósult meg, melyhez a közoktatási intézményfenntartók csatlakozhattak. A központosított közbeszerzési eljárás eredményeképpen a CAMINUS Zrt. lett a nyertes ajánlattevő.
A számítások alapján a fűtés- és világításkorszerűsítési program határozott időtartamú, 15 éves bérleti szerződés keretében valósul meg (időtartama: 2006. október 3 – 2021. október 3). A szerződéskötéskor megállapított bérleti díjat évente a KSH által az előző évre megállapított hivatalos inflációs árindex mértékével növelni kell.

A köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. tv. 6/A. § (3) bekezdése szerint a beolvadással érintett intézmény tekintetében a Kormányrendeletben meghatározott szállítóval közoktatási intézmények világítás, illetve fűtéskorszerűsítés céljából kötött szerződésből eredő, a 2017. január 1-jétől kezdődő időszakra vonatkozó kötelezettségeket az ingatlan tulajdonosa teljesíti.


Esély Budapest Alapítvány támogatása: 831002

Budapest Főváros Önkormányzata, valamint a Nemzeti Gyermek és Ifjúsági Közalapítvány 1990. április 27-ével létrehozták az Esély-Budapest /fővárosi gyermek és ifjúsági/ Alapítványt a fővárosi gyerekek és fiatalok helyzetének, életkörülményeinek javítása, kiegyensúlyozott fejlődésük elősegítése érdekében. Az alapítók célja az Alapítvány létrehozásával elsősorban az volt, hogy elősegítse a gyermekek üdültetését, fiatalok szabadidejének hasznos eltöltését. A címen szereplő 30.000 ezer Ft támogatás a hátrányos helyzetű fiatalok nyári táborozására, illetve szakmai programok kiadásaira nyújt fedezetet.


Bethlen Gábor Alapítvány támogatása: 838802

A Fővárosi Önkormányzat 5 évre szóló együttműködési megállapodást kötött a Bethlen Gábor Alapítvánnyal a „Keresztszülő-program” támogatása tárgyban. Ennek keretében a Bethlen Gábor Alapítvány részére a 2017/2018-as tanévtől, évente a 2021/2022-es tanévig minimum 50 diák iskoláztatására és kollégiumi elhelyezésére, 180.000 Ft/fő/tanév összegben támogatást nyújt a Fővárosi Önkormányzat.


Iskolakapun kívüli szabadidős tevékenység támogatása: 911802
A tartalék gyermekek, diákok, családjuk és pedagógusok, valamint a nemzetközi kapcsolatok keretében résztvevő diákok és kísérőik számára szervezett szabadidős programok (táborozás, városismereti programok, sportprogramok, művészeti programok, projektek, ünnepségek, megemlékezések, versenyek) szervezésére, azokon történő részvételre nyújt fedezetet. 

